Վարուժան Գորջյան

Վարուժան Գորջյան (, ), ամերիկահայ աստղագետ, աստղաֆիզիկոս։ Փիլիսոփայության, աստղագիտության, աստղաֆիզիկայի դոկտոր։ 1998 թվականից՝ ՆԱՍԱ-ի ռեակտիվ շարժման լաբորատորիայի գիտաշխատող։ ՀՀ գիտությունների ազգային ակադեմիայի արտասահմանյան անդամ (2014)։

Կենսագրություն 
Վարուժան Գորջյանը ծնվել է 1969 թվականին։

Կրթություն 
1992 թվականին Վարուժան Գորջյանը Կալիֆոռնիայի տեխնոլոգիական ինստիտուտում դարձել է աստղաֆիզիկայի գծով գիտության բակալավր։ Երկու տարի անց Լոս Անջելեսի կալիֆոռնյան համալսարանում (UCLA) ստացել է աստղագիտության և աստղաֆիզիկայի գիտությունների մագիստրոսի կոչում։ Նույն համալսարանում 1998 թվականին պաշտպանել է փիլիսոփայության, աստղագիտության և աստղաֆիզիկայի դոկտորի գիտական թեզը։

Մասնագիտական փորձ 
1998-2000 թվականներին Վարուժան Գորջյանը եղել է ՆԱՍԱ-ի Ազգային հետազոտական խորհրդի ռեզիդենտ գիտաշխատող։ 2002–2006 թվականներին եղել է ՆԱՍԱ-ի Herschel ծրագրի գիտության բաժնի գիտաշխատող։ 1998 թվականից աշխատում է ՆԱՍԱ-ի ռեակտիվ շարժման լաբորատորիայում որպես գիտաշխատող։ 2006 թվականից ՆԱՍԱ-ի Spitzer կրթական և հարային իրազեկման գիտական ծրագրի անդամ է։ 2000 թվականից՝ ՆԱՍԱ-ի Spitzer գիտության բաժնի գիտաշխատող։

Հետազոտական աշխատանք 
Վարուժան Գորջյանը զբաղվում է ակտիվ գալակտիկական միջուկների ուսումնասիրությամբ՝ շեշտը դնելով սեփական լուսավորության և դրանց սնուցման մեխանիզմի որոշման վրա։ Նրա հետազոտական աշխատանքների ոլորտում են նաև երիտասարդ աստղերի ձևավորման շրջանների ինֆրակարմիր և ռադիոպատկերները, որոնք կարող են լինել գնդային կուտակումների ձևավորման վայրեր։ Նա կատարում է նաև մոտակա ինֆրակարմիր տիրույթում տիեզերական ինֆրակարմիր ֆոնի որոշում, որը կօգնի սահմանափակել տիեզերական աստղերի ձևավորման պատմությունը։

Մրցանակներ և պարգևներ 
 Ազգային հետազոտական խորհրդի հետդոկտորական կրթաթոշակ (1998-2000)
 Խաղաղօվկիանոսյան աստղագիտական ընկերության Մյուլմանի մրցանակ Spitzer տիեզերական աստղադիտակի թիմին (2010)
 ՆԱՍԱ-ի խմբային նվաճումների համար մրցանակ, NASA/IPAC ուսուցիչների արխիվի հետազոտական նախագիծ (2011)
 ՆԱՍԱ-ի խմբային նվաճումների համար մրցանակ, SIM Science Office թիմ (2011)
 ՆԱՍԱ-ի խմբային նվաճումների համար մրցանակ, հանրային կապերի և կրթության Spitzer խումբ (2011)
 Այցելուների կենտրոնի վերանախագծման թիմ, որն արժանացել է ՆԱՍԱ-ի մրցանակ խմբային նվաճումների համար մրցանակին (2011)
 ՆԱՍԱ-ի մրցանակ խմբային նվաճումների համար, կրթության և հասարակայնության հետ կապերի WISE խումբ (2013)

Ընտրյալ աշխատություններ 
 Gorjian, V. et al 2008, ApJ, 679, 1040, "The Mid-Infrared Properties of X-Ray Sources"
 Gorjian, V.; Cleary, K.; Werner, M. W.; Lawrence, C. R. 2007, ApJ, 655L, 73 "A Relation between the Mid-Infrared [Ne V] 14.3 µm and [Ne III] 15.6 µm Lines in Active Galactic Nuclei"
 Gorjian, V.; et al. 2004, ApJS, 154, 275 "Infrared Imaging of the Large Magellanic Cloud Star-forming Region Henize 206"
 Gorjian, V., Werner, M. W., Jarrett, T. H., Cole, D. M., and Ressler, M. E. 2004 ApJ, 605, 156, "10 Micron Imaging of Seyfert Galaxies from the 12 Micron Sample"
 Xu, J., Bock, J. J., Ganga, K. M., Gorjian, V., Uemizu, K., Kawada, M., Lange, A. E., Matsumoto, T., Watabe, T. 2003, ApJ, 580, 653, "Measurement of Sky Surface Brightness Fluctuations at lambda=4 Microns"
 Beck, S. C., Turner, J. L., Langland-Shula, L. E., Meier, D. S., Crosthwaite, L. P.; Gorjian, V. 2002, AJ, 124, 2516, "Radio-Infrared Supernebulae in II Zw 40"
 Lisse, C., Schultz, A., Fernandez, Y., Peschke, S., Ressler, M., Gorjian, V., Djorgovski, S. G., Christian, D. J., Golisch, B., Kaminski, C. 2002, ApJ, 570L, 779, "Discovery of an Extremely Red Object in the Field of HD 155826"
 Grossan, B., Gorjian, V., Werner, M. W., Ressler, M. E., 2001, ApJ, 563, 687, "High-Resolution Mid-Infrared Images of the Nucleus of M81"
 Gorjian, V., Turner, J. L., Beck, S. C. 2001, ApJ, 554L, 29, "Infrared Emission from the Radio Supernebula in NGC 5253: A Proto-Globular Cluster?"
 Gorjian, V., Wright, E. L., Chary, R. 2000 ApJ, 536, 550 "Tentative Detection of the Cosmic Infrared Background at 2.2 and 3.5 microns Using Ground Based and Space Based Observations"
 Frail, D. A., Kulkarni, S. R., Bloom, J. S., Djorgovski, S. G., Gorjian, V., Gal, R. R., Meltzer, J., Sari, R., Chaffee, F. H., Goodrich, R., Frontera, F., Costa, E. et al. 1999, ApJ, 525L, 81, "The Radio Afterglow and the Host Galaxy of the X-Ray-Rich GRB 981226"

Ծանոթագրություններ

Արտաքին հղումներ 
 Վարուժան Գորջյանի էջը NASA-ի կայքում

Ամերիկահայ աստղագետներ
ՀՀ ԳԱԱ արտասահմանյան անդամներ
Ամերիկահայ աստղաֆիզիկոսներ